ການກວດສອບເບິ່ງ ບັດເລືອກຕັ້ງຄືນໃໝ່ ດຳເນີນຕໍ່ໄປ ໃນອັຟການິສຖານ (ວີດີໂອ)
ການກວດສອບເບິ່ງບັດເລືອກຕັ້ງຄືນໃໝ່ ໄດ້ຖືກງົດໄວ້ໃນວັນເສົາວານນີ້ ເພາະວ່າ ທ່ານອັບດູລລາ ອັບດູລລາ ຍັງບໍ່ທັນໄດ້ຕັກລົງເຫັນດີ ນຳວິທີການຕັດສິນ ກ່ຽວກັບວ່າ ບັດຄະແນນໃດຖືກຕ້ອງ ຫຼືບໍ່ຖືກຕ້ອງ.
ບັນດາເຈົ້າໜ້າທີ່ອັຟການິສຖານ ໄດ້ສືບຕໍ່ທຳການກວດສອບ ເບິ່ງແລະ ນັບຄືນໃໝ່ ບັດເລືອກຕັ້ງຈາກການເລືອກຕັ້ງປະທາ ນາທິບໍດີຮອບຊີ້ຂາດຂອງປະເທດ ຫຼັງຈາກໄດ້ໂຈະໄວ້ໃນວັນ ເສົາວານນີ້ ເພາະວ່າ ທ່ານອັບດູລລາ ອັບດູລລາ ຜູ້ສະໝັກເລືອກ ຕັ້ງປະທານາທິບໍດີຄົນນຶ່ງ ຍັງບໍ່ທັນໄດ້ຕົກລົງເຫັນດີນຳ ວິທີການ ຕັດສິນກ່ຽວກັບວ່າບັດຄະແນນໃດຖືກຕ້ອງ ຫຼືບໍ່ຖືກຕ້ອງນັ້ນ ການນັບບັດເລືອກຕັ້ງຄືນໃໝ່ ໄດ້ເລີ້ມຄືນໃນເຊົ້າວັນອາທິດມື້ນີ້ ຫຼັງຈາກມີການຊັກຊ້າດັ່ງກ່າວ ເຖິງແມ່ນທີມເລືອກຕັ້ງຂອງທ່ານ ອັບດູລລາ ບໍ່ໄດ້ໄປມີໜ້າ ກໍຕາມ ແຕ່ທີມເລືອກຕັ້ງຂອງທ່ານ Ashraf Ghani ຄູ່ແຂ່ງຂັນ ແລະພວກນັກສັງເກດການແຫ່ງຊາດແລະນາໆຊາດໄດ້ໄປມີໜ້າໃນການກວດສອບຄືນດັ່ງກ່າວ ບັນດານັກວິເຄາະເຫດການ ກ່າວວ່າ ຄວາມບໍ່ແນ່ນອນທາງດ້ານການເມືອງ ກຳລັງສ້າງ ຄວາມເສຍຫາຍໃຫ້ແກ່ເສດຖະກິດຂອງອັຟການິສຖານ ແລະວ່າ ການຊັກຊ້າໃນການ ກອບສອບເບິ່ງການເລືອກຕັ້ງຄືນໃໝ່ນີ້ ສາມາດເປັນອັນຕະລາຍຢ່າງຮ້າຍແຮງໄດ້ ຕໍ່ ອະນາຄົດຂອງອັຟການິສຖານ ລັດຖະມົນຕີຕ່າງປະເທດສະຫະລັດ ທ່ານ John Kerry ໄດ້ໂອ້ລົມທາງໂທລະສັບ ຄົນລະ ເທື່ອກັບທ່ານອັບດູລລາ ແລະທ່ານ Ashraf Ghani ຜູ້ສະໝັກແຂ່ງກັບທ່ານອັບດູລລາ ໃນ ວັນສຸກຜ່ານມານີ້ ເພື່ອ ໃຫ້ການສະໜັບສະໜຸນແກ່ການດຳເນີນຂັ້ນຕອນການເລືອກຕັ້ງໃນອັຟການິສຖານນັ້ນ ກະຊວງການຕ່າງປະເທດສະຫະລັດ ກ່າວວ່າ ທ່ານ Kerry ໄດ້ກ່າວເນັ້ນເຖິງຄວາມຈຳເປັນ ສຳລັບໃຫ້ການກວດສອບເບິ່ງບັດຄະແນນສຽງນີ້ ສຳເລັດເສັດສິ້ນ ລົງໃນເວລາທີ່ເໝາະສົມ ໃນການກະກຽມສຳລັບການກວດສອບຄືນເບິ່ງນີ້ ບັດຄະແນນສຽງຈຳນວນຫຼາຍກວ່າ 8 ລ້ານບັດ ໄດ້ຖືກສົ່ງກັບມາຍັງນະຫຼວງຫຼວງຄາບູລ ມາຈາກທຸກແຈທຸກມຸມຂອງອັຟການິສ ຖານ ໃນນັ້ນ ມີຫຼາຍກວ່າ 22 ພັນບັດ ທີ່ຕ້ອງຖືກກວດສອບເບິ່ງວ່າ ມີຮ່ອງຮອຍການສໍ້ໂກງຫຼືບໍ່ ການຕົກລົງໃຫ້ມີການກວດສອບເບິ່ງບັດເລືອກຕັ້ງຄືນໃໝ່ນີ້ ໄດ້ມີຂຶ້ນໃນລະຫວ່າງການຢ້ຽມຢາມສຸກເສີນບັ້ນນຶ່ງ ຂອງລັດຖະມົນຕີການຕ່າງປະເທດສະຫະລັດ ທ່ານ John Kerry ໃນເດືອນກໍລະກົດຜ່ານມາ